من شحال هادي ما بقيت درت مخالفه سير  ولبارح كنت غادي سيق السيراه هو ايوقفوني جوج رجال الشرطه بدراجه ناريه من نوع الضخم

و صراحه عجبني الحال علی غير المتوقع، لأنه تعامل ديالو كان فعلا زوين، خدا عندي الوراق بكل أدب و كيضحك معيا و ما كين غير سي مصطفی  و قال ليا المخالفه لي درت انه كنت شاد التليفون ،، 
و انا قلت ليه لا ما كنتش شاد الهاتف و انما كان حديا الهاتف و انا كنت مركز مع الطريق و القانون فيه مسك الهاتف قال ليا عندك الصح و رد ليا ورقيا بكل حترام و ابتسامه

و انا وجهي فيه علامات استغراب كبييييره  اواه واش هذا هو البوليس لي موالف ايوقفني بالتخنزيره و دفعان كبيير ؟ 
قلت مع راسي يا انا عندي زهر طحت في ولاد ناس و كانو بجوجهم قمه الاحترام

يا تبدلت الوقت و فيسبوك دارها ولی كلشي راد البال و تعطات الاوامر بلي احتارمو ناس كما يجب ، حيت فاش بغيت نخرج ندوي معاه قال لي خلي لهاتف ديالك في السياره  

ايلا كان الامر الثاني، اذن راه فيسبوك حسن  مره من شي أحزاب و نقابات و تصويت و اعلام و روييييينه، تنحمد لله علی هاد النعمه لي ما كانتش عند و ليدينا اما راه ماكنوش ايدوزو تزممارت و درب مولاي شريف